《瑞鹤仙》
明代·张肯

盈盈罗袜。移芳步淩波，缓踏明月。清漪照影，玉容凝素，鬓横金凤，裙拖翠缬。

渺渺澄江半涉。晚风生，寒料峭，消瘦想愁怯。

我僭为兄，山矾为弟，也同奇绝。馀芬剩馥，尚熏透、霞绡重叠。

春心未展，閒情在、两鬓眉叶。便蜂黄褪了，丰韵媚粉颊。

作者简介：苏州府吴县人，字继孟，一字寄梦。宋濂弟子。诗文清丽有法，尤长南词新声。卒年八十余。有《梦庵集》。